ମହେଶ ବାବୁ

**ମହେଶ ବାବୁ** (ଜନ୍ମ ୯ ଅଗଷ୍ଟ ୧୯୭୫) ଜଣେ ଭାରତୀୟ ଚଳଚ୍ଚିତ୍ର ଅଭିନେତା । ସେ ମୁଖ୍ୟତଃ ତେଲୁଗୁ ଚଳଚ୍ଚିତ୍ରରେ ଅଭିନୟ କରନ୍ତି । ‌ମହେଶ ବାବୁ ଏଣ୍ଟରଟେନମେଣ୍ଟ ପ୍ରାଇଭେଟ ଲିମିଟେଡ‌ ନାମକ ପ୍ରଯୋଜନା ସଂସ୍ଥା ମଧ୍ୟ ତାଙ୍କର ଅଛି । ମହେଶ ବାବୁ ୧୯୭୫ ମସିହା ଅଗଷ୍ଟ ୯ ତାରିଖରେ ଚେନ୍ନାଇରେ ଜନ୍ମଗ୍ରହଣ କରିଥିଲେ । ମହେଶ ବାବୁ ତେଲୁଗୁ ଚଳଚ୍ଚିତ୍ର ଅଭିନେତା କୀଷ୍ଣାଙ୍କର ସାନ ପୁଅ । ମାତ୍ର ଚାରିବର୍ଷ ବୟସ ହୋଇଥିବା ବେଳେ ୧୯୭୯ ମସିହାରେ ‌ନୀଦା‌ ଚଳଚ୍ଚିତ୍ର ମାଧ୍ୟମରେ ଶିଶୁ କଳାକାର ଭାବେ ମହେଶ ଅଭିନୟ ଆରମ୍ଭ କରିଥିଲେ । ମହେଶ ଶିଶୁ କଳାକାର ଭାବରେ ୮ଟି ଚଳଚ୍ଚିତ୍ରରେ ଅଭିନୟ କରିଥିଲେ । ଏହା ପରେ ୧୯୯୯ ମସିହାରେ ‌ରାଜକୁମାରୁଡ଼ୁ‌ ଚଳଚ୍ଚିତ୍ର ମାଧ୍ୟମରେ ଚଳଚ୍ଚିତ୍ର ଦୁନିଆରେ ନାୟକ ସାଜିଥିଲେ ଏବଂ ରାଜ୍ୟସ୍ତରୀୟ ନନ୍ଦୀ ପୁରସ୍କାର ପାଇଥିଲେ ।

‌ମୁରାରୀ(୨୦୦୧)‌ ଭଳି ଚଳଚ୍ଚିତ୍ରରେ ମେହଶଙ୍କର ନିଖୁଣ ଅଭିନୟ ଏବଂ ‌ଓକ୍କୁଡ଼ୁ(୨୦୦୩)‌ ଭଳି ଚଳଚ୍ଚିତ୍ରରେ ଆକ୍ସନ ତାଙ୍କୁ ଆଣିଦେଇଥିଲା ସଫଳତା । ପରବର୍ତ୍ତୀ ସମୟରେ ‌ଅଥାଡ଼ୁ(୨୦୦୫)‌, ‌ପୋକ୍‌ରୀ(୨୦୦୬), ‌ଦୋକୁଡ଼ୁ(୨୦୧୧)‌, ‌ବିଜିନେସ୍‌ମ୍ୟାନ(୨୦୧୨)‌, ‌ସୀତାମ୍ମା ଭେକିଟିଲ୍ଲୋ ସେରିମଲ୍ଲି ସିଟ୍ଟୁ(୨୦୧୩)‌, ‌1: ନେନୁ ଓକ୍କାଡ଼୍‌ନି(୨୦୧୪)‌ ଏବଂ ‌ଶ୍ରୀମନ୍ଥୁଡ଼ୁ(୨୦୧୫) ଭଳି ଚଳଚ୍ଚିତ୍ର ତାଙ୍କୁ ଆଣିଦେଇଥିଲେ ଜାତୀୟ ସ୍ତରର ସଫଳତା । ଆଜି ପର୍ଯ୍ୟନ୍ତ ସେ ଅନେକ ନନ୍ଦି ପୁରସ୍କାର, ୫ଟି ଫିଲ୍ମ‌ଫେୟାର୍ ପୁରସ୍କାର, ୩ଟି ‌ମାଆ ସିନେ ପୁରସ୍କାର‌, ୩ଟି ‌ଦକ୍ଷିଣ ଭାରତୀୟ ଆନ୍ତର୍ଜାତୀୟ ଚଳଚ୍ଚିତ୍ର‌ ଏବଂ ଗୋଟିଏ ‌ଆନ୍ତର୍ଜାତୀୟ ଭାରତୀୟ ଚଳଚ୍ଚିତ୍ର ପୁରସ୍କାର‌ ପାଇଛନ୍ତି ।

## ପ୍ରାରମ୍ଭିକ ଜୀବନ
ମହେଶ ବାବୁ ୧୯୭୫ ମସିହା ଅଗଷ୍ଟ ୯ ତାରିଖରେ ତାମିଲନାଡୁର ଚେନ୍ନାଇଠାରେ ଜନ୍ମଗ୍ରହଣ କରଥିଲେ । ତେଲୁଗୁ ଚଳଚ୍ଚିତ୍ର ଅଭିନେତା କୃଷ୍ଣଙ୍କର ୫ଟି ସନ୍ତାନ ମଧ୍ୟରେ ୪ର୍ଥ ସନ୍ତାନ ଥିଲେ । ମହେଶ ବାବୁଙ୍କର ବଡ଼ ଭାଇ ‌ରମେଶ ବାବୁ‌ ମଧ୍ୟ ଜଣେ ଚଳଚ୍ଚିତ୍ର ଅଭିନେତା ଥିଲେ । ଅନ୍ୟ ଭାଇ ଭଉଣୀମାନେ ହେଲେ, ପଦ୍ମାବତୀ(୧୯୬୯ ଜନ୍ମ), ମଞ୍ଜୁଳା(୧୯୭୦ ଜନ୍ମ) ଏବଂ ପ୍ରିୟଦର୍ଶନୀ(୧୯୭୯ ଜନ୍ମ) । ମହେଶ ବାବୁଙ୍କ ପିଲାଦିନ ତାଙ୍କର ଜେଜେମା ଦୁର୍ଗାମ୍ମା ଏବଂ ବାକି ପରିବାର ଲୋକଙ୍କ ସ‌ହ ମୁଖ୍ୟତଃ ଚେନ୍ନାଇରେ କଟିଛି । ଯେହେତୁ ପିତା କ୍ରୀଷ୍ଣ ତାଙ୍କର ଚଳଚ୍ଚିତ୍ର ଦୁନିଆରେ ବ୍ୟସ୍ତ ର‌ହୁଥିଲେ, ସେଥିପାଇଁ ବଡ଼ଭାଇ ରମେଶ ବାବୁ ମହେଶଙ୍କର ପାଠପଢ଼ାର ସମ୍ପୂର୍ଣ୍ଣ ଧ୍ୟାନ ରଖୁଥିଲେ । ମହେଶ ବାବୁ ତାଙ୍କର ଭାଇ ଭଉଣୀମାନଙ୍କ ସ‌ହ ଚେନ୍ନାଇର ଏକ ସମୁଦ୍ରକୂଳରେ କ୍ରିକେଟ ଖେଳିବାକୁ ଭଲ ପାଉଥିଲେ । ମହେଶ ବାବୁଙ୍କ ସ‌ହ ସମୟ ବିତାଇବା ପାଇଁ ତାଙ୍କର ପିତା କୃଷ୍ଣ ପ୍ରାୟ ସମୟରେ ସେହି ପାଖାପାଖି ଚଳଚ୍ଚିତ୍ରର ଦୃଶ୍ୟ ସବୁ ସୁଟିଂ କରାଇବା ବନ୍ଦୋବସ୍ତ କରୁଥିଲେ ।

ପିଲାମାନେ ସେମାନଙ୍କ ଆଡ଼କୁ ସଭିଙ୍କୁ ଆକୃଷ୍ଟ କରିବା ପାଇଁ ନିଜର ପିତାଙ୍କର ପରିଚୟ ଦେ ଯେପରି ସ୍କୁଲର ଶାନ୍ତ ପରିବେଶକୁ ନଷ୍ଟ ନ କରିବେ ସେଥିପ୍ରତି କ୍ରୀଷ୍ଣା ଅତ୍ୟନ୍ତ ଯତ୍ନଶୀଳ ଥିଲେ । ମହେଶ ବାବୁ ଚେନ୍ନାଇର ଏକ ଇଂରାଜୀ ମାଧ୍ୟମ ବିଦ୍ୟାଳୟରେ ତାମିଲ ଅଭିନେତା ସୁରିୟାଙ୍କର ସାନ ଭାଇ କାର୍ତ୍ତୀଙ୍କ ସ‌ହ ପଢୁଥିଲେ । ବିଦ୍ୟାଳୟରେ ମହେଶ ବାବୁ ଜଣେ ମଧ୍ୟମ ଧରଣର ଛାତ୍ର ଥିଲେ । ଚେନ୍ନାଇର ଲୋୟାଲ କଲେଜରୁ ସେ ବାଣିଜ୍ୟରେ ସ୍ନାତକ ହାସଲ କରିଛନ୍ତି । 

ବାଣିଜ୍ୟରେ ସ୍ନାତକ ହାସଲ କରିବା ପରେ, ଅଭିନୟ ଦୁନିଆରେ ଆଗକୁ ବଢ଼ିବା ପାଇଁ ସେ ନିର୍ଦ୍ଦେଶକ ଏଲ୍. ସତ୍ୟାନନ୍ଦଙ୍କୁ ଭେଟିଥିଲେ ଏବଂ ସେଠାରେ ୩ରୁ ୪ମାସ ଯାଏ ପ୍ରଶିକ୍ଷଣ ନେଇଥିଲେ । ଯେହେତୁ ମହେଶ ବାବୁ ଚେନ୍ନାଇରେ ଛୋଟବେଳୁ ରହି ଆସୁଥିଲେ, ତେଣୁ ସେ ତେଲୁଗୁ ପଢ଼ିପାରନ୍ତିନି କି ଲେଖିପାରନ୍ତିନି । ସେଥିପାଇଁ ଚଳଚ୍ଚିତ୍ରର ସୁଟିଂ ସରିବା ପରେ ଶବ୍ଦଗ୍ରହଣ ସମୟରେ ସେ ସଂଳାପକୁ ମନେ ରଖିଦେଉଥିଲେ ।

## ଚଳଚ୍ଚିତ୍ର ଜୀବନ
### ଶିଶୁ କଳାକାର
ମହେଶ ବାବୁ ଚାରି ବର୍ଷ ବୟସରେ ତେଲୁଗୁ ଚଳଚ୍ଚିତ୍ର ‌ନୀଦା‌ର ସୁଟିଂ ଚାଲିଥିବା ବେଳେ ସେଠାକୁ ବୁଲିବାକୁ ଯାଇଥିଲେ ଯେଉଁଠାରେ ନିର୍ଦ୍ଦେଶକ ‌ନାରାୟଣ ରାଓ‌ ତାଙ୍କର ଭାଇର ପିଲାବେଳର କିଛି ଦୃଶ୍ୟ ତାଙ୍କଦ୍ୱାରା ସୁଟିଂ କରେଇଥିଲେ । ଶିଶୁ କଳାକାର ଭାବରେ ନୀଦା ଚଳଚ୍ଚିତ୍ର ମାଧ୍ୟମରେ ସେ ଚଳଚ୍ଚିତ୍ର ଜଗତରେ ପ୍ରବେଶ କରିଥିଲେ । ୧୯୮୩ ମସିହାରେ ‌ପୋରତମ‌ ଚଳଚ୍ଚିତ୍ର ସୁଟିଂ ସମୟରେ ନିର୍ଦ୍ଦେଶକ କୋଡ଼ି ରାମକ୍ରିଷ୍ଣା ମହେଶ ବାବୁଙ୍କୁ ଦେଖିବା ପରେ ତାଙ୍କୁ ନାୟକର ଭାଇ ଭୂମିକାରେ ଅଭିନୟ କରିବାକୁ କ୍ରୀଷ୍ଣାଙ୍କୁ କ‌ହିଥିଲେ । ପ୍ରଥମେ ପ୍ରଥମେ ଡରୁଥିଲେ, ମାତ୍ର ପରେ ଚଳଚ୍ଚିତ୍ରରେ କାର୍ଯ୍ୟ କରୁଥିବା ସମସ୍ତ କର୍ମଚାରୀମାନଙ୍କ ସ‌ହ ମିଶିବା ପରେ, ମହେଶ ଏହି ଅଭିନୟ କରିବାକୁ ରାଜି ହୋଇଯାଇଥିଲେ । ‌ଶଙ୍କରଭମ୍‌(୧୯୮୭), ‌ବଜାର ରୋଓଡ଼ି‌(୧୯୮୮), ‌ମୁଗୁରୁ କୋଡୁକୁଲୁ‌(୧୯୮୮) ଏବଂ ‌ଗୁଡ଼ଚାରି ୧୧୭‌(୧୯୮୯) ଭଳି ଚଳଚ୍ଚିତ୍ରରେ ସେ ଅଭିନୟ କରିଥିଲେ । ‌କୋଡ଼ୁକୁ ଦିଦ୍ଦିନା କାପୁରମ‌(୧୯୮୯) ଚଳଚ୍ଚିତ୍ରରେ ମହେଶ ଦ୍ୱେତଭୂମିକା ମଧ୍ୟ ନିଭାଇଥିଲେ । ଏହା ପରେ ପରେ ମହେଶ ‌ବାଲ ଚନ୍ଦ୍ରୁଡୁ‌(୧୯୯୦) ଏବଂ ‌ଆନ୍ନା ତମ୍ମୁଡ଼ୁ‌(୧୯୯୦) ଚଳଚ୍ଚିତ୍ରରେ ଶିଶୁକଳାକାର ଭୂମିକାରେ ଅଭିନୟ କରିଥିଲେ । ଏହା ପରେ ମହେଶ ପାଠ ପଢ଼ାରେ ଧ୍ୟାନ ଦେଇଥିଲେ ।

### ୧୯୯୯-୨୦୦୩
ମହେଶବାବୁ ୧୯୯୯ ମସିହାରେ କେ. ରାଘବେନ୍ଦ୍ର ରାଓଙ୍କ ନିର୍ଦ୍ଦେଶତି ତେଲୁଗୁ ଚଳଚ୍ଚିତ୍ର ‌ରାଜକୁମାରୁଡୁ‌ ଜରିଆରେ ଚଳଚ୍ଚିତ୍ର ଜଗତରେ ନାୟକ ରୂପେ ପ୍ରବେଶ କଲେ । ଏହି ଚଳଚ୍ଚିତ୍ରଟିରେ ମହେଶଙ୍କ ବିପକ୍ଷରେ ନାୟିକା ସାଜିଥିଲେ ହିନ୍ଦୀ ଚଳଚ୍ଚିତ୍ର ଜଗତର ଅଭିନେତ୍ରୀ ‌ପ୍ରିତୀ ଜିଣ୍ଟା‌ । ଏହି ଚଳଚ୍ଚିତ୍ରଟି ଏକ ସଫଳ ବ୍ୟବ‌ସାୟ କରିବା ସ‌ହ ଲୋକମାନଙ୍କ ଗ‌ହଣରେ ମହେଶ ବାବୁ ‌ପ୍ରିନ୍ସ‌ ଭାବରେ ଲୋକପ୍ରିୟ ହେଲେ । ଏହି ଚଳଚ୍ଚିତ୍ର ପାଇଁ ସେ ନନ୍ଦି ପୁରସ୍କାର ପାଇଥିଲେ । ସେହି ବର୍ଷ ମହେଶ ବାବୁଙ୍କ ‌ଯୁବରାଜ‌ ଏବଂ ‌ବଂଶୀ‌ ଚଳଚ୍ଚିତ୍ର ମଧ୍ୟ ମୁକ୍ତିଲାଭ କରିଥିଲା । କିନ୍ତୁ ଦୁର୍ଭାଗ୍ୟବଶତଃ ସେହି ଚଳଚ୍ଚିତ୍ର ଦୁଇଟିର ବ୍ୟବସାୟ ବ‌ହୁତ ଦୁର୍ବଳ ଥିଲା । ଏହା ପରେ ସେ ପରବର୍ଷ ‌କ୍ରୀଷ୍ଣା ବଂଶୀ‌ଙ୍କର ‌ମୁରାରୀ‌ ଚଳଚ୍ଚିତ୍ରରେ ଅଭିନୟ କରିଥିଲେ । ମହେଶ ବାବୁଙ୍କ କ‌ହିବା ଅନୁସାରେ ମୁରାରୀ ହେଉଛି ତାଙ୍କର ଜୀବନରେ ଗୋଟିଏ ମୁଖ୍ୟ ଚଳଚ୍ଚିତ୍ର, ଯାହାର ଭୂମିକା ତାଙ୍କର ସବୁଠାରୁ ପ୍ରିୟ ।
‌ମୁରାରୀ‌ ଚଳଚ୍ଚିତ୍ରଟି ଭଲ ସଫଳତା ଆଣିଦେଇଥିଲା ଏବଂ ତାଙ୍କୁ ‌ନନ୍ଦି ସ୍ପେଶାଲ ଜୁରୀ ପୁରସ୍କାର‌ ପ୍ରାପ୍ତ ହୋଇଥିଲା । ଏହି ଚଳଚ୍ଚିତ୍ରରେଏ ଅଭିନୟ ତାଙ୍କୁ ପ୍ରଥମ କରି ଆଣିଦେଇଥିଲା ଦକ୍ଷିଣ ଭାରତୀୟ ଫିଲ୍ମ‌ଫେୟାର ପୁରସ୍କାର ।
ନିର୍ଦ୍ଦେଶକ ‌ତେଜା‌ଙ୍କ ନିର୍ଦ୍ଦେଶନାରେ ଅନ୍ୟ ଗୋଟିଏ ଚଳଚ୍ଚିତ୍ର ‌ନିଜାମ‌ ମୁକ୍ତିଲାଭ କରିଥିଲା ୨୦୦୩ରେ । ତେଲୁଗୁ କଥାଚିତ୍ର ଜଗତରେ ପ୍ରଥମ କରି ‌Dolby EX surround system‌ର ବ୍ୟବ‌ହାର ହୋଇଥିଲା ଏହି ଚଳଚ୍ଚିତ୍ରଟିରେ ।
ଯଦିଓ ଏହି ଚଳଚ୍ଚିତ୍ରଟି ବ୍ୟବସାୟରେ ବିଫଳ ହୋଇଥିଲା,
ତ‌ଥାପି ମହେଶ ବାବୁ ପ୍ରଥମ କରି ଶ୍ରେଷ୍ଠ ନାୟକ ରୂପେ ନନ୍ଦି ପୁରସ୍କାର ପାଇଥିଲେ ।

### ୨୦୦୪-୨୦୧୦
ମହେଶ ବାବୁଙ୍କର ପରବର୍ତ୍ତୀ ଚଳଚ୍ଚିତ୍ର ‌ନାନୀ‌ ତାଙ୍କ ଭଉଣୀ ମଞ୍ଜୁଳା ପ୍ରଯୋଜନା କରିଥିଲେ । ଏହି ଚଳଚ୍ଚିତ୍ରଟିରେ ନାୟିକ ସାଜିଥିଲେ ହିନ୍ଦୀ ଚଳଚ୍ଚିତ୍ର ଜଗତର ନାୟିକା ‌ଅମିଶା ପଟେଲ‌ ଏବଂ ନିର୍ଦ୍ଦେଶନା ଦେଇଥିଲେ ଏସ୍. ଯେ. ସୁର୍ଯ୍ୟ । ଏହି ସମୟରେ ଏହି ଚଳଚ୍ଚିତ୍ରଟି ତାମିଲ ଭାଷାରେ ଅନ୍ୟ ଅଭିନେତାଙ୍କଦ୍ୱାରା ମଧ୍ୟ ତିଆରି ହୋଇଥିଲା । ତାମିଲ ଭାଷାରେ ଏହି ଚଳଚ୍ଚିତ୍ରଟି ସଫଳ ହୋଇଥିବା ବେଳ ତେଲୁଗୁରେ ବ୍ୟବ‌ସାୟିକ ସଫଳତା ପାଇପାରି ନ ଥିଲା ।
ମଞ୍ଜୁଳାଙ୍କର ପ୍ରଯୋଜନାରେ ମୁକ୍ତିଲାଭ କରିଥିବା ‌ନାନୀ‌ର ବ୍ୟବ‌ସାୟିକ ବଫଳତା ପରେ ମହେଶ ବାବୁ ଏବଂ ମଞ୍ଜୁଳା କିଛି ଦିନର ବିରତି ନେଇଥିଲେ । ଏହା ପରେ ମହେଶ ବାବୁଙ୍କୁ ‌ତ୍ରୀଷା କ୍ରୀଷ୍ଣନ୍‌ଙ୍କ ବିପକ୍ଷରେ ‌ଅଥାଡୁ‌ ଚଳଚ୍ଚିତ୍ରରେ ନେଇଥିଲେ ‌ତ୍ରିବିକ୍ରମ ଶ୍ରୀନିବାସ‌ । ‌ନାନୀ‌ ଏବଂ ‌ଅର୍ଜୁନ‌ର କାମ ଆରମ୍ଭ ହେବା ଆଗରୁ ‌ତ୍ରିବିକ୍ରମ ଶ୍ରୀନିବାସ‌ଙ୍କ ଏହି କାହାଣୀଟି ମଞ୍ଜୁର ହୋଇ ସାରିଥିଲା, ମାତ୍ର କୌଣସି କାରଣ ବଶତଃ ଏହି ଚଳଚ୍ଚିତ୍ରଟି ୨୦୦୫ରେ ମୁକ୍ତିଲାଭ କରିଥିଲା ।
ତେଲୁଗୁ ଚଳଚ୍ଚିତ୍ର ଜଗତରେ ‌ଅଥାଡୁ‌ ଚଳଚ୍ଚିତ୍ରଟି ସେହି ବର୍ଷରେ ସବୁଠାରୁ ଅଧିକ ଆୟ କରିଥିଲା ।
ଏହି ଚଳଚ୍ଚିତ୍ରଟି ପ୍ରଯୋଜକ ଏବଂ ବିତରକମାନଙ୍କୁ ଅଧିକ ସଫଳତା ଦେଇଥିଲା । ଏହି ଚଳଚ୍ଚିତ୍ରଟି ମହେଶ ବାବୁଙ୍କ ଜୀବନରେ ଏହି ବଡ଼ ସଫଳତା ଆଣିଦେଇଥିଲା ଏବଂ ୨ୟ ଥର ପାଇଁ ଶ୍ରେଷ୍ଠ ନାୟକ ଭାବେ ନନ୍ଦି ପୁରସ୍କାର ଆଣି ଦେଇଥିଲା ।

୨୦୦୬ରେ ‌ପୋକିରୀ‌ ଚଳଚ୍ଚିତ୍ରରେ ମହେଶ ବାବୁ ନିର୍ଦ୍ଦେଶକ ‌ପୁରୀ ଜଗନ୍ନାଧ‌ଙ୍କ ମିଶିଥିଲେ । ଏହି ଚଳଚ୍ଚିତ୍ରଟି ଉଭୟ ମଞ୍ଜୁଳା ଏବଂ ଜଗନ୍ନାଧଙ୍କଦ୍ୱାରା ପ୍ରଯୋଜିତ ହୋଇଥିଲା । ମାତ୍ର ୧୦ କୋଟିରେ ୬ ମାସ ମଧ୍ୟରେ ନିର୍ମାଣ ହୋଇଥିବା
ଏହି ଚଳଚ୍ଚିତ୍ରଟି ତେଲୁଗୁ ଚଳଚ୍ଚିତ୍ର ଜଗତରେ ସବୁଠାରୁ ଅଧିକ ଆୟ କରିଥିବା ଚଳଚ୍ଚିତ୍ର ହୋଇଥିଲା । ଏହି ଚଳଚ୍ଚିତ୍ରଟି ଦୁବାଇରେ ଅନୁଷ୍ଠିତ ହୋଇଥିବା ୭ମ ‌ଭାରତୀୟ ଆନ୍ତର୍ଜାତୀୟ ଚଳଚ୍ଚିତ୍ର ପୁରସ୍କାର‌ ଉତ୍ସବରେ ଦେଖାଯାଇଥିଲା । ଏହି ଚଳଚ୍ଚିତ୍ର ପାଇଁ ମହେଶଙ୍କୁ ୨ୟ ଥର ପାଇଁ ଦକ୍ଷିଣ ଭରତୀୟ ଫିଲ୍ମ ଫେୟାରରେ ଶ୍ରେଷ୍ଠ ନାୟକ ପୁରସ୍କାର ପାଇଥିଲେ ।
ସେହି ବର୍ଷ ତ୍ରିଷାଙ୍କ ସ‌ହ ତାଙ୍କର ଏକ ବ୍ୟୟ ବ‌ହୁଳ ଚଳଚ୍ଚିତ୍ର ‌ସୈନିକୁଡୁ‌ ମୁକ୍ତିଲାଭ କରିଥିଲା, ମାତ୍ର ଏହି ଚଳଚ୍ଚିତ୍ରଟି ଭଲ ବ୍ୟବ‌ସାୟ ବିଫଳ ହୋଇଯାଇଥିଲା । ଏହି ବର୍ଷ ମହେଶଙ୍କର ଚଳଚ୍ଚିତ୍ର ‌ଅତିଦୀ‌ ମୁକ୍ତିଲାଭ କରିଥିଲା । ଏହି ଚଳଚ୍ଚିତ୍ରରେ ମହେଶଙ୍କ ସ‌ହ ଅଭିନେତ୍ରୀ ‌ଅମ୍ରିତା ରାଓ‌ ମୁଖ୍ୟ ଭୂମିକାରେ ତେଲୁଗୁ କଥାଚିତ୍ର ଜଗତରେ ପ୍ରବେଶ କରିଥିଲେ । ଏହି ଚଳଚ୍ଚିତ୍ରଟି ମହେଶଙ୍କର ବଡ଼ଭାଇ ‌ରମେଶ ବାବୁ‌ ପ୍ରଯୋଜନା କରିଥିଲେ । ୨୦୦୮ରେ ‌ଜଲ୍‌ସା‌ ଚଳଚ୍ଚିତ୍ରରେ ମହେଶ ବାବୁ ସ୍ୱର ଦାନ କରିଥିଲେ ।

୨୦୦୮ରେ ‌ଅତିଦୀ‌ ମୁକ୍ତିଲାଭ କରିବା ପରେ ମହେଶ ଚଳଚ୍ଚିତ୍ର ଦୁନିଆରୁ ୭ମାସର ବିଶ୍ରାମ ନେଇଥିଲେ ଏବଂ ତା'ର ଦୁଇମାସ ପରେ ସେ ‌କଲେଜା‌ ଚଳଚ୍ଚିତ୍ର ପାଇଁ ଚୁକ୍ତି କରିଥିଲେ । କିନ୍ତୁ କିଛି ଅସୁବିଧା ପାଇଁ ସେହି ବିଶ୍ରାମ ଦୁର୍ଭାଗ୍ୟ ବଶତଃ ୨ବର୍ଷଯାଏ ବଢ଼ିଗଲା ।  ଏହି ସମୟରେ ମହେଶଙ୍କର ଜେଜେମା ଏବଂ ପତ୍ନୀ ନମ୍ରତାର ପିତାମାତାଙ୍କ ମୃତ୍ୟୁ ହୋଇଯାଇଥିଲା । ଏହି ସବୁ କାରଣ ପାଇଁ ମହେଶଙ୍କ ପିତା କ୍ରୀଷ୍ଣା, ମହେଶଙ୍କର ଆଗାମୀ ଚଳଚ୍ଚିତ୍ର ଜୀବନ ବିଷୟରେ ବ‌ହୁତ ଚିନ୍ତିତ ହୋଇଯାଇଥିଲେ । ତେଣେ ତାଙ୍କର ଚଳଚ୍ଚିତ୍ରର ସୁଟିଂ ମଧ୍ୟ ଅନେକ ଦିନ ଘୁଞ୍ଚିଯାଇଥିଲା । ଏତେ ଦିନର ବ୍ୟବ‌ଧାନ ପରେ ମୁକ୍ତିଲାଭ କରିଥିବା ‌କଲେଜା‌ ଦର୍ଶକ ଏବଂ ସମୋଲୋକମାନଙ୍କଠାରୁ ମଧ୍ୟମ ଧରଣର ସମିକ୍ଷା ପ୍ରାପ୍ତ ହୋଇଥିଲା ଏବଂ ଭାରତରେ ବ୍ୟବସାୟରେ ମଧ୍ୟ ବିଫଳ ହୋଇଥିଲା । ଯେମିତି ବି ହେଉ ଏହି ଚଳଚ୍ଚିତ୍ରଟି ବିଦେଶରେ ଭଲ ଆୟ କରିଥିଲା ।

### ୨୦୧୧-୨୦୧୪(ହ୍ୟାଟ୍ରିକ ସଫଳତା)
୨୦୦୩ ମସିହାରେ ମୁକ୍ତିଲାଭ କରିଥିବା ଜର୍ମାନ ଚଳଚ୍ଚିତ୍ର ‌ଗୁଡ୍ ବାଏ ଲେନିନ୍‌ର କିଛି କାହାଣୀକୁ ୨୦୧୧ ମସିହାରେ ନିର୍ଦ୍ଦେଶକ ‌ଶ୍ରୀନୁ ଭାଇତ୍‌ଲା‌ ମହେଶ ବାବୁଙ୍କୁ ନେଇ ନିର୍ମାଣ କରିଥିଲେ ‌ଦୋକୁଡ଼ୁ‌ ।  ଏହି ଚଳଚ୍ଚିତ୍ରରେ ମହେଶ ବାବୁଙ୍କ ସ‌ହ ପ୍ରଥମ ଥର ପାଇଁ ଅଭିନୟ କରିଥିଲେ ‌ସାମନ୍ତା‌ । ଏହି ଚଳଚ୍ଚିତ୍ରଟି ଦର୍ଶକମାନଙ୍କଠାରୁ ଭଲ ମତ ପାଇଥିଲା ଏବଂ ସେହି ବର୍ଷରେ ସର୍ବାଧିକ ଆୟ କରିଥିବା ତେଲୁଗୁ ଚଳଚ୍ଚିତ୍ର ଥିଲା । ଏହି ଚଳଚ୍ଚିତ୍ରରେ ମହେଶ ବାବୁଙ୍କର ଅଭିନୟ ପାଇଁ ତାଙ୍କୁ ୨୦୧୨ରେ ଅନୁଷ୍ଠିତ ନନ୍ଦି ପରୁଷ୍କାର ଉତ୍ସବର ଶ୍ରେଷ୍ଠ ନାୟକ ପୁରସ୍କାର  ମିଳିଥିଲା । ଏହି ଚଳଚ୍ଚିତ୍ର ପାଇଁ ସେ ମଧ୍ୟ ୫୯ତମ ଦକ୍ଷିଣ ଭାରତୀୟ ଫିଲ୍ମ ଫେୟାର୍‌ ଏବଂ ପ୍ରଥମ ‌ଆନ୍ତର୍ଜାତୀୟ ଦକ୍ଷିଣ ଭାରତୀୟ ଚଳଚ୍ଚିତ୍ର ପୁରସ୍କାର‌ ଉତ୍ସବରେରେ ଶ୍ରେଷ୍ଠ ନାୟକ ପୁରସ୍କାର ପାଇଥିଲେ । ଚଳଚ୍ଚିତ୍ରଟିର ଆୟ ୧୦୦ କୋଟିରୁ ଅଧିକ ହେବା ପରେ, ସେ ତାଙ୍କର ଆଗାମୀ ଚଳଚ୍ଚିତ୍ର ପାଇଁ ୧୨ଲକ୍ଷରୁ ଅଧିକ ଦାବି କରୁଥିବାର ଅପ‌ପ୍ରଚାର ହେବା ପରେ ଆୟକର ବିଭାଗର ଅଧିକାରୀଗଣ ମହେଶ ବାବୁଙ୍କର ଜୁବ୍‌ଲି ହିଲ୍‌ସ ଘର ଉପରେ ଚଢ଼ାଉ କରିଥିଲେ । ପରେ ପରେ ‌ପୁରି ଜଗନ୍ନାଧ‌ଙ୍କ ନିର୍ଦ୍ଦେଶିତ ‌ବିଜିନେସମ୍ୟାନ‌ ଚଳଚ୍ଚିତ୍ରରେ ମାଫିଆମାନଙ୍କର ସର୍ଦ୍ଦାର ଭାବେ ନାୟିକା ‌କାଜଲ ଅଗ୍ର‌ୱାଲ‌ଙ୍କ ସ‌ହ ଅଭିନୟ କରିଥିଲେ । ଏହି ଚଳଚ୍ଚିତ୍ରଟି ସେହି ବର୍ଷରେ ସର୍ବାଧିକ ଆୟ କରିଥିବା ତେଲୁଗୁ ଚଳଚ୍ଚିତ୍ର ହୋଇଥିଲା । ଏହି ଚଳଚ୍ଚିତ୍ରରେ ମହେଶଙ୍କ ଭୂମିକା ପାଇଁ ସେ ୬୦ତମ ଦକ୍ଷିଣ ଫିଲ୍ମ‌ଫୟାର୍ ପୁରସ୍କାର ଏବଂ ୨ୟ ଆନ୍ତର୍ଜାତୀୟ ଦକ୍ଷିଣ ଭାରତୀୟ ଚଳଚ୍ଚିତ୍ର  ପୁରସ୍କାର ଉତ୍ସବରେ ଶ୍ରେଷ୍ଠ ନାୟକ ଭାବରେ ନାମଙ୍କିତ ହୋଇଥିଲେ । ଏହା ପରଠାରୁ ରଜନୀକାନ୍ତଙ୍କ ପରେ ଅଧିକ ପାଉଣା ନେଉଥିବା ଦକ୍ଷିଣ ଭାରତୀୟ ଅଭିନେତା ଭାବରେ ସେ ଗଣାଗଲେ ।

ଏହା ପରେ ମହେଶ ‌ଶ୍ରୀକାନ୍ତ ଆଡ୍‌ଲା‌ଙ୍କ ନିର୍ଦ୍ଦେଶିତ ‌ସୀତାମ୍ମା ଭେକିଟିଲ୍ଲୋ ସେରିମଲ୍ଲି ସିଟ୍ଟୁ‌ରେ ଅଭିନୟ କରିଥିଲେ, ଯାହାର କାହାଣୀ ‌ଦୋକୁଡ଼ୁ‌ ଚଳଚ୍ଚିତ୍ରର କାମ ଚାଲିଥିବା ବେଳେ ମହେଶ ବାବୁଙ୍କଦ୍ୱାରା ମଞ୍ଜୁର କରାଯାଇଥିଲା । ଏହି ଚଳଚ୍ଚିତ୍ରରେ ମହେଶଙ୍କ ସ‌ହ ଅଭିନେତା ‌ଭେଙ୍କଟେଶ ଦଗୁପତି‌, ‌ଅଞ୍ଜଳି‌ ଏବଂ ‌ସାମନ୍ତା‌ ମୁଖ୍ୟ ଭୂମିକାରେ ଅଭିନୟ କରିଥିଲେ । ଏହି ଚଳଚ୍ଚିତ୍ରଟି ଏକସାଙ୍ଗରେ ଅନେକ ବଡ଼ ବଡ଼ ଅଭିନେତା ଅଭିନେତ୍ରୀମାନଙ୍କୁ ନେଇ ନିର୍ମାଣ ହୋଇଥିଲା, ଯାହାକି ବିଗତ ୨୫ବର୍ଷ ମଧ୍ୟରେ ତେଲୁଗୁ କଥାଚିତ୍ର ଜଗତରେ ପ୍ରଥମ ଥର ପାଇଁ ହୋଇଥିଲା । ଏହି ଚଳଚ୍ଚିତ୍ରଟି ୨୦୧୩ ଜାନୁଆରୀରେ ମୁକ୍ତିଲାଭ କରିଥିଲା । ଏହି ଚଳଚ୍ଚିତ୍ରଟି ସେହିବର୍ଷରେ ତେଲୁଗୁ ଚଳଚ୍ଚିତ୍ର ଜଗତରେ ସର୍ବାଧିକ ଆୟ କରିଥିଲା ଏବଂ ମହେଶ ବାବୁଙ୍କ ଅଭିନୟ ଜୀବନରେ ସଫଳତାର ହ୍ୟାଟ୍ରିକ ଆଣିଦେଇଥିଲା । ଏହି ଚଳଚ୍ଚିତ୍ର ପାଇଁ ମହେଶ ବାବୁ ୬୧ତମ ଦକ୍ଷିଣ ଭାରତୀୟ ଫିଲ୍ମ‌ଫେୟାର୍ ଏବଂ ୩ୟ ଆନ୍ତର୍ଜାତୀୟ ଦକ୍ଷିଣ ଭାରତୀୟ ଚଳଚ୍ଚିତ୍ର ପୁରସ୍କାର ଉତ୍ସବରେ ଶ୍ରେଷ୍ଠ ନାୟକ ବିବେଚିତ ହୋଇଥିଲେ । ସେହି ବର୍ଷ ‌ଶ୍ରୀନୁ ଭାଇତାଲ୍‌ଙ୍କ ନିର୍ଦ୍ଦେଶନାରେ ମୁକ୍ତିଲାଭ କରିଥିବା ବାଦ୍‌ଶାହା ଚଳଚ୍ଚିତ୍ରରେ ମହେଶ ସ୍ୱର ଦେଇଥିଲେ ।

୨୦୧୪ରେ ମହେଶ ବାବୁଙ୍କର ଦୁଇଟି ଚଳଚ୍ଚିତ୍ର ମୁକ୍ତିଲାଭ କରିଥିଲା । ପ୍ରଥମଟି ହେଉଛି ‌1: ନେନୁ ଓକ୍କଡ଼ନି‌, ଯେଉଁଥିରେ ମହେଶ ଜଣେ ମାନସିକ ବିକୃତ ରୋଗୀ ଭାବରେ ଅଭିନୟ କରିଥିଲେ । ଏହି ଚଳଚ୍ଚିତ୍ରରେ ସେ ତାଙ୍କର ପିତାମାତାଙ୍କର ହତ୍ୟାକରୀକୁ ଖୋଜୁଥିବା ଜଣେ ‌ପ‌ପ୍ ଗାୟକ‌ ଭୂମିକାରେ ଅଭିନୟ କରିଥିଲେ, ଯହାଙ୍କର ସର୍ବଦା ମତିଭ୍ରତ ହେଉଥିଲା । ଶେଷରେ ସେ ତାଙ୍କର ପିତାମାତାଙ୍କର ହତ୍ୟାକାରୀକୁ ଦଣ୍ଡ ଦେବା ସ‌ହ ତାଙ୍କ ପିତାଙ୍କଦ୍ୱାରା ଆବିଷ୍କାର କରାଯାଇଥିବା ଏକ ସ୍ୱତନ୍ତ୍ର ଧାନ‌‌କୁ ମଧ୍ୟ ସାର୍ବଜନୀନ କରିପାରିଥିଲେ । ଏହି ଚଳଚ୍ଚିତ୍ରରେ ଅଭିନେତ୍ରୀ ‌କିର୍ତ୍ତୀ ସନନ‌ ମହେଶ ବାବୁଙ୍କର ନାୟିକା ସାଜି ତେଲୁଗୁ କଥାଚ୍ଚିତ୍ର ଜଗତରେ ପ୍ରଥମ ଅଭିନୟ କରିଥିଲେ । ପାଖାପାଖି ୭୦ କୋଟି ବିନିମୟରେ ନିର୍ମିତ ହୋଇଥିବା ଏହି ଚଳଚ୍ଚିତ୍ରଟି ଏକ ବଡ଼ ଆଶାର ସ‌ହ ମୁକ୍ତିଲାଭ କରିଥିଲା, କିନ୍ତୁ ଦର୍ଶକ ଏବଂ ସମାଲୋଚକମାନଙ୍କଠାରୁ ମଧ୍ୟମ ଧରଣର ମତାମତ ଆସିଥିବା ବେଳେ ପାଖାପାଖି ୨୬-୨୭ କୋଟିର କ୍ଷତି ହୋଇଥିଲା । ଏହି ଚଳଚ୍ଚିତ୍ରରେ ମହେଶଙ୍କ ଅଭିନୟ ସମୋଲୋଚକ ମାନଙ୍କୁ ମଧ୍ୟ ଆକର୍ଷିତ କରିଥିଲା ଏବଂ ତାଙ୍କ ଜୀବନରେ ସବୁଠାରୁ ଭଲ ଅଭିନୟ ବୋଲି ମଧ୍ୟ ମତ ଆସିଥିଲା । ଏହି ଚଳଚ୍ଚିତ୍ରରେ ଅଭିନୟ ପାଇଁ ମହେଶ ୪ର୍ଥ ଆନ୍ତର୍ଜାତୀୟ ଦକ୍ଷିଣ ଭାରତୀୟ ଚଳଚ୍ଚିତ୍ର ପୁରସ୍କାର ପାଇଁ ନାମାଙ୍କିତ ହୋଇଥିଲେ । ଏହି ବର୍ଷରେ ମୁକ୍ତିଲାଭ କରିଥିବା ଅନ୍ୟ ଗୋଟିଏ ଚଳଚ୍ଚିତ୍ର ହେଉଛି ‌ଅଗାଡ଼ୁ‌ । ଏହି ଚଳଚ୍ଚିତ୍ରଟିରେ ନିର୍ଦ୍ଦେଶନା ଦେଇଥିଲେ ‌ଶ୍ରୀନୁ ଭାଇତ‌୍‌ଲା‌ ଏବଂ ନାୟିକା ସାଜିଥିଲେ ‌ତମନ୍ନା ଭାଟିଆ‌ । କିନ୍ତୁ ଏହି ଚଳଚ୍ଚିତ୍ରଟି ସମ୍ପୂର୍ଣ୍ଣ ବିଫଳ ହୋଇଥିଲା ।

### ୨୦୧୫-ଏବେଯାଏଁ
ଏହା ପରେ ୨୦୧୫ ମସିହାରେ ମହେଶ ନାୟିକା ‌ସୃତି ହାସନ‌ଙ୍କ ସ‌ହ ‌କୋରଟାଲ ଶିବା‌ଙ୍କ ନିର୍ଦ୍ଦେଶିତ ‌ଶ୍ରୀମନ୍ଥୁଡ଼ୁ‌ ଚଳଚ୍ଚିତ୍ରରେ ଅଭିନୟ କରିଥିଲେ । ଏହି ଚଳଚ୍ଚିତ୍ରଟି ତାଙ୍କର ନୂଆ କରି ତିଆରି ହୋଇଥିବା ପ୍ରଯୋଜନା ସଂସ୍ଥାଦ୍ୱାରା ସ‌ହ-ନିର୍ମାଣ କରାଯାଇଥିଲା । ଅଧିକ ବ୍ୟ‌ୟବ‌ହୁଳ ଚଳଚ୍ଚିତ୍ରରେ ପାରିଶ୍ରମିକ ଅପେକ୍ଷା ଅଧିକ ଲାଭ ମିଳିବ ବୋଲି ସେ ନିଜେ ପ୍ରଯୋଜନା କରିବାର ନିଷ୍ପତ୍ତି ନେଇଥିଲେ । ମହେଶ ବାବୁଙ୍କ ଜନ୍ମଦିନ ଅବସରରେ ଅଗଷ୍ଟ ୭ ୨୦୧୫ରେ ମୁକ୍ତିଲାଭ କରିଥିବା ଏହି ଚଳଚ୍ଚିତ୍ରଟି, ସମାଲୋଚକଙ୍କଠାରୁ ସାକାରାତ୍ମକ ସମିକ୍ଷା ପ୍ରାପ୍ତ କରିଥିଲା । ଏହି ଚଳଚ୍ଚିତ୍ରଟି ଭଲ ବ୍ୟବ‌ସାୟ କରିବା ସ‌ହ ମହେଶ ବାବୁଙ୍କୁ ୬୩ତମ ଦକ୍ଷିଣ ଭାରତୀୟ ଫିଲ୍ମ‌ଫେୟାର୍ ପୁରସ୍କାର ଉତ୍ସବରେ ଶ୍ରେଷ୍ଠ ନାୟକ କରାଇଥିଲା ।

ଏହ ପରେ ମହେଶ ଶ୍ରୀକାନ୍ତ ଆଡ୍ଡଲାଙ୍କ ନିର୍ଦ୍ଦେଶିତ ଚଳଚ୍ଚିତ୍ର ‌ବ୍ରହ୍ମୋତ୍‌ସଭମ୍‌ରେ ନାୟିକା ‌କାଜଲ ଅଗ୍ର‌ୱାଲ‌, ପ୍ରଣୀତା ସୁବାଷ ଏବଂ ‌ସାମନ୍ତା‌ଙ୍କ ସ‌ହ ଅଭିନୟ କରିଥିଲେ । ଏହି ଚଳଚ୍ଚିତ୍ରଟି ୨୦ ମଇ ୨୦୧୬ରେ ମୁକ୍ତିଲାଭ କରିଥିଲା । ପ୍ରାରମ୍ଭରୁ ଏହି ଚଳଚ୍ଚିତ୍ରଟି ତାମିଲ ଭାଷାରେ ମୁକ୍ତିଲାଭ କରିବାର ଯୋଜନା ଥିଲା, ମାତ୍ର ତେଲୁଗୁରେ ସଫଳ ନ ହେବା ଫଳରେ ଆଉ ତାମିଲରେ ମୁକ୍ତିଲାଭ କରିନଥିଲା । ଏହି ଚଳଚ୍ଚିତ୍ରଟିରେ ଉଚିତ୍ କାହାଣୀ ନ ଥିବା କଥା ସାଧାରଣରେ ସମାଲୋଚିତ ହୋଇଥିଲା । ମହେଶ ଜଣେ ଭୁଲ ନିର୍ଦ୍ଦେଶକଙ୍କୁ ବାଛିକି ତାଙ୍କ ନିଷ୍ପତ୍ତି ନେବାରେ ତୃଟି କରିଥିଲେ ବୋଲି ଦର୍ଶାଇଥିଲେ ।

୨୦୧୭ରେ ମହେଶ ବାବୁ ଏ.ଆର୍. ମୁରୁଗଦୋସ୍‌‌ଙ୍କ ନିର୍ଦ୍ଦେଶିତ ‌ସ୍ପାଇଡ଼ର୍‌ ଚଳଚ୍ଚିତ୍ରରେ ମୁଖ୍ୟ ଭୂମିକାରେ ଅଭିନୟ କରିଥିଲେ । ଏହି ଚଳଚ୍ଚିତ୍ରଟି ନାୟକ ଭାବରେ ମହେଶବାବୁଙ୍କର ୨୩ତମ ଚଳଚ୍ଚିତ୍ର ଏବଂ ଏହି ଚଳଚ୍ଚିତ୍ରଟି ଉଭୟ ତେଲୁଗୁ ଏବଂ ତାମିଲ ଭାଷାରେ ନିର୍ମାଣ କରାଯାଇଥିଲା । ତାମିଲ ଚଳଚ୍ଚିତ୍ର ନିର୍ମାଣ ହୋଇ ମୁକ୍ତିଲାଭ କରିବାରେ, ଏହା ଥିଲା ମହେଶ ବାବୁଙ୍କର ପ୍ରଥମ ଚଳଚ୍ଚିତ୍ର । ଚଳଚ୍ଚିତ୍ରଟି ୨୩ ଜୁନ ୨୦୧୭ରେ ମୁକ୍ତିଲାଭ କରିବାର ଯୋଜନା ଥିଲା, ମାତ୍ର ପରେ ଏହାର ମୁକ୍ତିଲାଭ ସମୟ ୨୦୧୭ ଦଶ‌ହରାକୁ ଘଞ୍ଚେଇ ଦିଆଯାଇଥିଲା । ନାୟିକା ଭାବରେ ରକୁଲ ପ୍ରୀତ ସିଂ ପ୍ରଥମ କରି ମହେଶଙ୍କ ସ‌ହ ଅଭିନୟ କରିଥିଲେ । ଏହି ଚଳଚ୍ଚିତ୍ରଟି ମାଲାୟଲମ୍ ଭାଷାରେ ଅନୁବାଦ କରାଯାଇ ଏକାସାଙ୍ଗରେ ମଧ୍ୟ ମୁକ୍ତିଲାଭ କରିଥିଲା । ଏହି ଚଳଚ୍ଚିତ୍ରଟିର ତେଲୁଗୁରେ ଆଶାନୁରୂପ ବ୍ୟବସାୟ କରିପାରିନଥିଲା, ମାତ୍ର ତାମିଲରେ ଭଲ ବ୍ୟବସାୟ କରିଥିଲା ।     ପରେ ପରେ ସେ ପୁରୀ ଜଗନ୍ନାଧ ଏବଂ ବଂଶୀଙ୍କ ସ‌ହ ଆଗାମୀ ଚଳଚ୍ଚିତ୍ରରେ ଅଭିନୟ କରିବେ ବୋଲି ଚୁକ୍ତି କରିଛନ୍ତି ।

## ବ୍ୟକ୍ତିଗତ ଜୀବନ
### ପରିବାର
ଅଷ୍ଟ୍ରେଲିଆରେ ‌ବଂଶୀ‌ ଚଳଚ୍ଚିତ୍ରର ସୁଟିଂ ଚାଲିଥିବା ବେଳେ ମହେଶ ତାଙ୍କର ସ‌ହ ଅଭିନେତ୍ରୀ ‌ନମ୍ରତା ଶିରୋଦକର‌ଙ୍କ ସ‌ହ ମିଶିଥିଲେ । ଏହା ପରେ ସେମାନେ ଉଭୟ ଉଭୟଙ୍କୁ ପ୍ରେମ କଲେ ଏବଂ ଚାରିବର୍ଷର ପ୍ରେମ ସମ୍ପର୍କ ପରେ ସେମାନେ ଦୁହେଁ ବିବାହ କରିବାକୁ ନିଷ୍ପତ୍ତି ନେଲେ । ଏହି ବିବାହ ପାଇଁ ମଞ୍ଜୁଳା କ୍ରୀଷ୍ଣାଙ୍କୁ ରାଜି କରାଇଥିଲେ । ସେମାନେ ୨୦୦୫ ମସିହା ଫେବୃଆରୀ ୧୦ ତାରିଖରେ ମୁମ୍ବାଇରେ ‌ଅଥାଡ଼ୁ‌ ଚଳଚ୍ଚିତ୍ର ସୁଟିଂ ସମୟରେ ବିବାହ କରିଥିଲେ । ୨୦୦୬ ଅଗଷ୍ଟ ୩୧ରେ ଗ୍ଲୋବାଲ ହସ୍ପାତାଳ, ହାଇଦ୍ରାବାଦରେ ଉଭୟଙ୍କର ଗୋଟିଏ ପୁଅ ହେଲା । ସେହି ପିଲାଟି ତା'ର ଜନ୍ମ‌ବେଳେ ଗୋଟିଏ ଅପରିପକ୍ୱ ଶିଶୁ ଥିଲା ଯାହାର ଅବସ୍ଥା ଅତ୍ୟନ୍ତ ଗମ୍ଭୀର ଥିଲା । ଡାକ୍ତରମାନଙ୍କର ସଠିକ ଚିକିତ୍ସା ଯୋଗୁଁ ପିଲାଟି ଧିରେ ଧିରେ ସୁସ୍ଥ ହୋଇଥିଲା । 

### ସାମାଜିକ ସେବା କାର୍ଯ୍ୟ
ମହେଶ ବାବୁ ତାଙ୍କର ବାର୍ଷିକ ଆୟର ଶତକଡ଼ା ୩୦ ପ୍ରତିଶତ ଅର୍ଥ ଦାନ କରିଥାନ୍ତି । ତାଙ୍କଦ୍ୱାରା କରାଯାଉଥିବା ସାମାଜିକ ସେବାଗୁଡ଼ିକୁ ସେ ବାହାରେ ପ୍ରକାଶ କରିବାକୁ ଚାହାନ୍ତି ନାହିଁ । ୨୦୧୩ ଅଗଷ୍ଟ ମାସରେ ମହେଶ ବାବୁ ‌ଫରହାନ୍ ଅଖତାର‌ଙ୍କଦ୍ୱାରା ଆରମ୍ଭ ହୋଇଥିବା Men Against Rape and Discrimination (MARD)ରେ ଯୋଗ ଦେଇଥିଲେ ଏବଂ ‌ଜାବେଦ ଅଖତାର‌ଙ୍କଦ୍ୱାରା ଲିଖିତ କବିତାର ତେଲୁଗୁ ସଂସ୍କରଣରେ ତାଙ୍କର ସ୍ୱର ଦେଇଥିଲେ । ଗରୀବ ଅସୁସ୍ଥ ଶିଶୁମାନଙ୍କର ଚିକିତ୍ସା ପାଇଁ ସେମାନଙ୍କର ପିତାମାତାଙ୍କୁ ସାହାଯ୍ୟ ଯୋଗାଇଦେଉଥିବା ସଂସ୍ଥା Heal-a-child ପକ୍ଷରୁ ମହେଶଙ୍କୁ ୨୦୧୩ରେ ଏକ ସଦ୍‌ଭାବନାପୂର୍ଣ୍ଣ ଦୂତ ଭାବରେ ବଛାଯାଇଥିଲା ।  ‌ହୁଡ଼୍‌ହୁଡ଼୍‌ ମହାବାତ୍ୟାଦ୍ୱାରା କ୍ଷତିଗ୍ରସ୍ତ ଅଞ୍ଚଳଗୁଡ଼ିକର ମରାମତି ନିମନ୍ତେ ଆନ୍ଧ୍ର ପ୍ରଦେଶର ମୁଖ୍ୟମନ୍ତ୍ରୀ ସ‌ହାୟତା ସଂସ୍ଥାକୁ ମହେଶ ୨୫ଲକ୍ଷ ଟଙ୍କା ଦାନ କରିଥିଲେ । ଏହା ପରେ ତାଙ୍କର ପିତା ଏବଂ ସାବତ ମାଆ ବିଜୟ ନିର୍ମଳା ମଧ୍ୟ ୨୫ଲକ୍ଷ ଟଙ୍କା ଦାନ କରିଥିଲେ ।

୨୦୧୫ ଫେବୃଆରୀ ଜୟଦେବ ଘୋଷଣା କରିଥିଲେ କି, ମହେଶ ବାବୁ ତାଙ୍କର ପିତା କ୍ରୀଷ୍ଣାଙ୍କର ମୂଳ ଗ୍ରାମ ‌ବରୀପାଲେମ‌ ଗ୍ରାମର ପିଇବା ପାଣି, ରାସ୍ତା ଏବଂ ଜଳ ନିଷ୍କାସନ ବ୍ୟବସ୍ଥାରେ ହେଉଥିବା ସମସ୍ତ ଅସୁବିଧାକୁ ଦୂର କରିବାର ଦାୟିତ୍ୱ ନେଇଛନ୍ତି । ତେଲେଙ୍ଗାନାର ଗ୍ରମୀଣ ବିକାଶ ମନ୍ତ୍ରୀ ଶ୍ରୀ ‌କେ. ଟି. ରାମା ରାଓ‌ଙ୍କ ମିଶି ମହାନୁଭବନ‌ଗର ଜିଲ୍ଲାର ଅନ୍ୟ ଏକ ଗ୍ରାମର ସମସ୍ୟା ଦୂର କରିବା କଥା ମହେଶ ବାବୁ ମଧ୍ୟ ନିଜେ ଘୋଷଣା କରିଥିଲେ ।

## ଅଭିନୀତ ଚଳଚ୍ଚିତ୍ର
### ଶିଶୁ କଳାକାର
### ମୁଖ୍ୟ ଭୂମିକା
## ଆଧାର
## ଅଧିକ ତ‌ଥ୍ୟ
* 

ଶ୍ରେଣୀ:୧୯୭୫ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଅଭିନେତା

ଶ୍ରେଣୀ:ତେଲୁଗୁ ଲୋକ
ଶ୍ରେଣୀ:ତେଲୁଗୁ କଥାଚିତ୍ର ଅଭିନେତା